Štiavnička

Štiavnička (hungare Kisselmec [kiŝelmec]) (pli longe Liptókisselmec) estas vilaĝo kaj municipo en Slovakio.

 Situo 
Štiavnička situas laŭ flankovojoj sed ankaŭ la ĉefvojo estas tre proksime. Ružomberok troviĝas je 2 km.

 Historio 
La loko estis loĝata jam dum la neolitiko. La unua mencio okazis pri la vilaĝo en 1505 en hungara formo "Kysstzewnycza". La unuaj loĝantoj estis nobeloj. En 1600 oni komputis tie 4 riĉajn nobeldomojn. En 1784 201 vilaĝanoj loĝis en 26 domoj, en 1828 256 vilaĝanoj loĝis en 37 domoj. Ĝis 1899 la oficiala hungara loknomo estis Sztiavnicska, poste ĝi ricevis hungaran nomon pro la hungariga politiko. En 1910 laŭ la popolnombrado vivis en Kisselmec 186 homoj, (plejparte slovakoj). Ĝis Traktato de Trianon la komunumo apartenis al Hungara reĝlando, al Liptó, al distrikto de Ružomberok, poste al Ĉeĥoslovaka respubliko, dum la 2-a mondmilito kaj ekde 1993 al Slovakio. En 2001 vivis en Štiavnička 559 homoj, (556 slovakoj).

 Vidindaĵoj 
 romkatolika preĝejo omaĝe al Sankta Familio de 2003

Kategorio:Municipoj en distrikto Ružomberok
Kategorio:Liptov